Николай Лилиев
Във тоя век на хищно изтребление…

chitanka.info

Във тоя век на хищно изтребление

о, Господи, нима съм аз за там?

— Ти ме дари с божествено смирение,

превърна моята душа на храм

и в оня миг на свято вдъхновение

над мене Ти простря десница сам

и промълви слова, които знам

от тъмний ден на своето рождение.

О, Господи, кому съм нужен там?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.